《齐天乐 秋鬓》
清代·程颂万

丝丝吹瘦花前影，潘郎病余情绪。碧衬钿凉，翠拈螺小，曾共鸾篦掠处。

凭阑私语。蓦簪住秋痕，菊丛凉雨。镜里偷窥，杜娘身世黯如许。

琴边记调弦柱。恁东风吹损，香薄如雾。凄断蝉声，撩遍斜阳，赢得乱愁千缕。

坠钗怜汝。怕罥住帘钩，化愁飞去。禅榻清吟，夜阑搔更苦。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。曾充湖广抚署文案。